Številka:

Datum: dd.mm.2025

Na podlagi 151.c člena Zakona o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. 95/23, 117/23 in 131/23 – ZORZFS) je Vlada Republike Slovenije sprejela

**SKLEP**

**o določitvi objektov, katerih odstranitev je nujno potrebna in v javno korist, na območju Občine Ravne na Koroškem, Občine Cerkvenjak, Občina Gornji Grad, Občina Hrastnik, Občina Rečica ob Savinji in Občina Vojnik**

**I**

Zaradi zavarovanja življenja in zdravja ljudi je nujno potrebna in v javno korist odstranitev naslednjih objektov:

* Tolsti vrh 4a, Občina Ravne na Koroškem, št. stavbe: 808, parc. št. 866/2, k. o. 878 Tolsti vrh (št. strokovnega mnenja SM-RNKTVR04aS);
* Grabonoški vrh 16a, Občina Cerkvenjak, št. stavbe: 506, parc. št. 925/10 (del), k. o. 540 Cogetinci (št. strokovnega mnenja SM-CRKGBV16aS);
* Kocbekova cesta 2, Občina Gornji Grad, št. stavbe: 121, parc. št. 22/4 (del), k. o. 942 Konj (št. strokovnega mnenja SM-GRGKCB02\_S);
* Taborniška Pot 18a, Občina Hrastnik, št. stavbe: 1185, parc. št. 1195/4, k. o. 1855 Hrastnik-Mesto (št. strokovnega mnenja SM-HRSTBP18aS);
* Spodnja Rečica 2, Občina Rečica ob Savinji, št. stavbe: 289, parc. št. \*144, k. o. 935 Spodnja Rečica (št. strokovnega mnenja SM-ROSSPR02S);
* Spodnja Rečica 43, Občina Rečica ob Savinji, št. stavbe: 211, parc. št. \*17, k. o. 935 Spodnja Rečica (št. strokovnega mnenja SM-ROSSPR43S);
* Spodnja Rečica 45, Občina Rečica ob Savinji, št. stavbe: 291, parc. št. \*3, k. o. 935 Spodnja Rečica (št. strokovnega mnenja SM-ROSSPR45S);
* Lipa pri Frankolovem 12, Občina Vojnik, št. stavbe: 185, parc. št. \*112, k. o. 1049 Lipa (št. strokovnega mnenja SM-VJNLPF12S).

**II**

Ta sklep začne veljati naslednji dan po objavi v Uradnem listu Republike Slovenije.

Št. …

Ljubljana, dne …

EVA …

Vlada Republike Slovenije  
dr. Robert Golob  
predsednik

**Utemeljitev:**

Služba Vlade Republike Slovenije za obnovo po poplavah in plazovih (v nadaljevanju: Služba) je v skladu s 151.c členom Zakona o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. 95/23, 117/23 in 131/23 – ZORZFS; v nadaljevanju: ZIUOPZP) z javnim naznanilom na osrednjem spletnem mestu državne uprave in na krajevno običajen način razgrnila strokovna mnenja in osnutek sklepa Vlade Republike Slovenije, ki se nanaša na objekte, opredeljene v 151.a členu ZIUOPZP. Sklep je bil pripravljen na podlagi strokovnih mnenj, ki jih je pripravila, na strokovnih podlagah strokovnjakov, vodarske, geološke in gradbene stroke Državna tehnična pisarna.

Državna tehnična pisarna je izdelala strokovno mnenje za določitev objektov, katerih odstranitev je nujno potrebna in v javno korist v skladu s 151.b členom ZIUOPZP. V strokovnem mnenju se po pravilih stroke ugotovijo in izkažejo razlogi za nujno odstranitev v skladu s prvim odstavkom 151.a člena ZIUOPZP.

S sklepom Vlade Republike Slovenije se v skladu s 151.c členom ZIUOPZP izkaže javna korist, s čimer se opredeli in utemelji, da je zaradi zavarovanja življenja in zdravja ljudi odstranitev objektov nujno potrebna in v javno korist. Sklep temelji na strokovnem mnenju, ki ga predhodno potrdi Svet Vlade Republike Slovenije za obnovo (v nadaljevanju: Svet Vlade RS za obnovo).

Svet Vlade RS za obnovo je na podlagi 151.c člena ZIUOPZP obravnaval zgoraj navedeno strokovno mnenje, ki ga je pripravila Državna tehnična pisarna. Strokovno mnenje in strokovne podlage za osem objektov so bile Svetu Vlade RS za obnovo poslane 18. avgusta 2025. Strokovno mnenje je Svet Vlade RS za obnovo potrdil na seji 26. avgusta 2025.

Naravna nesreča, ki se je zgodila 4. avgusta 2023, je na terenu pokazala številna dodatna nevarna področja ob vodah, kjer so bile poplavne vode bistveno višje od predvidenih in tudi posledice precej hujše, kar ni bilo zajeto v obstoječe karte poplavne ogroženosti.

Na podlagi navedenega in drugih dejstev je Državna tehnična pisarna v skladu s 151.b členom ZIUOPZP podala strokovno mnenje za spodaj navedene objekte, za katere ocenjuje, da obstaja visoka ogroženost zaradi poplav in s tem povezana visoka nevarnost porušitve ali znatnega poškodovanja objektov, s čimer bi lahko nastale škodljive posledice za življenje in zdravje ljudi:

* Tolsti vrh 4a, Občina Ravne na Koroškem, št. stavbe: 808, parc. št. 866/2, k. o. 878 Tolsti vrh (št. strokovnega mnenja SM-RNKTVR04aS);
* Grabonoški vrh 16a, Občina Cerkvenjak, št. stavbe: 506, parc. št. 925/10 (del), k. o. 540 Cogetinci (št. strokovnega mnenja SM-CRKGBV16aS);
* Kocbekova cesta 2, Občina Gornji Grad, št. stavbe: 121, parc. št. 22/4 (del), k. o. 942 Konj (št. strokovnega mnenja SM-GRGKCB02\_S);
* Taborniška Pot 18a, Občina Hrastnik, št. stavbe: 1185, parc. št. 1195/4, k. o. 1855 Hrastnik-Mesto (št. strokovnega mnenja SM-HRSTBP18aS);
* Spodnja Rečica 2, Občina Rečica ob Savinji, št. stavbe: 289, parc. št. \*144, k. o. 935 Spodnja Rečica (št. strokovnega mnenja SM-ROSSPR02S);
* Spodnja Rečica 43, Občina Rečica ob Savinji, št. stavbe: 211, parc. št. \*17, k. o. 935 Spodnja Rečica (št. strokovnega mnenja SM-ROSSPR43S);
* Spodnja Rečica 45, Občina Rečica ob Savinji, št. stavbe: 291, parc. št. \*3, k. o. 935 Spodnja Rečica (št. strokovnega mnenja SM-ROSSPR45S);
* Lipa pri Frankolovem 12, Občina Vojnik, št. stavbe: 185, parc. št. \*112, k. o. 1049 Lipa (št. strokovnega mnenja SM-VJNLPF12S).

Obravnavani objekt na naslovu **Tolsti vrh 4a** se nahaja od brežino, ki leži med hudournikom in naplavnim vršajem plazljivega materiala, kjer je polno izvirov, material pa je razmočen in je bil v neurju 4. avgusta 2023 poškodovan zaradi turbulentnega toka, ki je tekel ob in skozi objekte, ter povzročil večje poškodbe stanovanjskega in pomožnega objekta. Zaradi slabega temeljenja in konstrukcijskega sistema je stanovanjski objekt zelo ogrožen ob morebitni ponovitvi podobnega dogodka. Na podlagi Geološkega mnenja o plazovni nevarnosti lokacije na naslovu Tolsti vrh 4a, Ravne na Koroškem (dopis št. 32-2007570-25 z dne 4.7.2025) je ta lokacija neprimerna za gradnjo. Poleg erozije temeljnih tal obstaja tudi velika nevarnost labilna zaledna brežina nad objektom in skalna brežina v območju hudournika, kjer lahko v prihodnosti zaradi neurja pride do podora. Objekt je postavljen pod slap in tehnično ni mogoče zagotoviti varnosti pred murastim tokom ali preplavitvijo objekta. Za navedeni objekt obstaja visoka ogroženost zaradi poplavne in plazovite nevarnosti in s tem povezano visoko nevarnost porušitve ali znatnega poškodovanja objekta, katerega obnova ni mogoča ali ekonomsko smiselna in s čimer bi lahko nastale škodljive posledice za življenje in zdravje ljudi. Ugotovitev in utemeljitev, na katerem so se izkazali razlogi za nujno odstranitev objekta na podlagi visoke poplavne nevarnosti in s tem ogroženost življenja ali zdravja ljudi temelji na strokovnem mnenju SM-RNKTVR04aS z dne 7. julij 2025. Glede na navedeno je odstranitev v javno korist.

Obravnavani objekt na naslovu **Grabonoški vrh 16a** se nahaja na območju grebena, ki je v neurju 4. avgusta 2023 splazelo. Na podlagi Geološkega poročila o geološko-geotehničnem ogledu razmer na plazu na širšem območju objekta Grabonoški Vrh 16a (dopis št. 007570-Cerkvenjak-01-JR z dne 12. 54. 2025) je sanacija zemeljskega plazu ekonomsko nesmiselna in dolgotrajna. Tudi sanacija stanovanjskega objekta je nemogoča, saj je na območju parcele vidnih več razpok, ki kažejo na aktivno plazenje območja. Odprte razpoke so na spodnji strani objekta na stiku objekt – zunanja ureditev. Širina razpoke je do 6 cm, razpoke se širijo. Prav tako so razpoke tudi na stopnicah na vzhodni strani objekta, po celotnem objektu je več generalno lasastih razpok. Celotni objekt se je nagnil v smeri padnice terena za izmerjeno vsaj 2,5˚. Za navedeni objekt obstaja visoka ogroženost zaradi plazovite nevarnosti in s tem povezano visoko nevarnost porušitve ali znatnega poškodovanja objekta, katerega obnova ni mogoča ali ekonomsko smiselna in s čimer bi lahko nastale škodljive posledice za življenje in zdravje ljudi. Ugotovitev in utemeljitev, na katerem so se izkazali razlogi za nujno odstranitev objekta na podlagi visoke poplavne nevarnosti in s tem ogroženost življenja ali zdravja ljudi temelji na strokovnem mnenju SM-CRKGBV16aS z dne 14. avgust 2025. Glede na navedeno je odstranitev v javno korist.

Obravnavani objekt na naslovu **Kocbekova cesta 2** se nahaja neposredno ob levi brežini reke Drete. V neurju 4. avgusta 2023 je bil tok Drete bil deroč in izjemno nevaren. Na podlagi mnenja Direkcije Republike Slovenija za vode (dopis št. 4500-25/2022-297 z dne 29. 7. 2025) je za objekt določena stopnja velike poplavne ogroženosti in da je zadrževanje v objektu med poplavnimi dogodki smrtno nevarno. Hitrosti so med poplavo znašale ob objektu 2-3 m/s, globina vode pa je znašala preko 2m. Zaradi poplavnih hitrosti in stanje objekta obstaja tudi nevarnost statične ogroženosti objekta med poplavo. Zaradi specifike lokacije, neposredno na levi brežini oz. na obrežnem zidu Drete, ki je v zelo slabem stanju ter položaju vhodnih vrat kot edinega dostopa za primer evakuacije, direktno na smer poplavnega toka, bi bila izvedba kratkoročnih ukrepov oz. namestitev zagatnic nemogoča. Za navedeni objekt obstaja visoka ogroženost zaradi poplavne nevarnosti in s tem povezano visoko nevarnost porušitve ali znatnega poškodovanja objekta, katerega obnova ni mogoča ali ekonomsko smiselna in s čimer bi lahko nastale škodljive posledice za življenje in zdravje ljudi. Ugotovitev in utemeljitev, na katerem so se izkazali razlogi za nujno odstranitev objekta na podlagi visoke poplavne nevarnosti in s tem ogroženost življenja ali zdravja ljudi temelji na strokovnem mnenju SM-GRGKCB02\_S z dne 29. julija 2025. Glede na navedeno je odstranitev v javno korist.

Obravnavani objekt na naslovu **Taborniška Pot 18a**  je bil v neurju 4. avgusta 2023 poškodovan zaradi zemeljskega plazu, ki se je sprožil na zaledni strani objekta. Gre za stanovanjsko stavbo, ki ima pritlični del grajen v klasični zidani izvedbi, zgornji del pa v montažni, leseni izvedbi. Večina razpok je v pritličnem delu, kot posledica posedanja tal in popuščanja temeljev, razpokan pa je tudi montažni del v nadstropju. Poškodbe na objektu se širijo. Na podlagi strokovnega mnenja o stanju objekta Taborniška 18a, Hrastnik (dopis št. DTP\_DB7050/33-1 z dne 27. 5. 2025) in geološko geotehničinega elaborata v sklopu projekta sanacije: Sanacija plazu nad objektom Taborniška 18a (št. projekta 1438/24, april 2024) je bilo ugotovljeno, da je celoten objekt lociran na plazini in da je obnova objekta ter sanacija zemeljskega plazu ekonomsko nesmiselna. Ker je objekt močneje poškodovan, bi obnova objekta po sanaciji plazu zahtevala temeljito rekonstrukcijo, kar v zakonskem smislu pomeni, da bi bila potrebna zagotovitev mehanske odpornosti in stabilnosti za celotno nosilno konstrukcijo, kot skladno z današnjimi predpisi. Glede na starost in stanje objekta in po izkušnjah bi tovrstna sanacija bila finančno zahtevna, obnova objekta bi se lahko začela izvajati šele po izvedbi sanacije plazu in po umiritvi terena. Po oceni tri leta po izvedbi sanacije plazina. Za navedeni objekt obstaja visoka ogroženost zaradi plazovite nevarnosti in s tem povezano visoko nevarnost porušitve ali znatnega poškodovanja objekta, katerega obnova ni mogoča ali ekonomsko smiselna in s čimer bi lahko nastale škodljive posledice za življenje in zdravje ljudi. Ugotovitev in utemeljitev, na katerem so se izkazali razlogi za nujno odstranitev objekta na podlagi visoke poplavne nevarnosti in s tem ogroženost življenja ali zdravja ljudi temelji na strokovnem mnenju SM-HRSTBP18aS z dne 4. junij 2025. Glede na navedeno je odstranitev v javno korist.

Obravnavani objekt na naslovu **Spodnja Rečica 2** se nahaja vplivnem območju sotočja Savinje in Rečice in je bil ob neurju 4. avgusta 2023 poplavljen do višine 1.85 m. Na podlagi strokovnih izhodišč Direkcije Republike Slovenije za vode (št. 35500-696/2024-8 z dne 14. 5. 2025) na območju obravnavanih objektov poplavne varnosti Q100 + podnebne spremembe ni možno zagotoviti. Na teh območjih zaradi velikih globin poplavnih vod tudi lokalno varovanje ni možno. Obnova na način, da bi bila objektu zagotovljena zaščita na 100-letni pojav ob upoštevanju primerne varnostne višine ter ob sočasni zagotovitvi odpornosti na podnebne spremembe, ni mogoča. Za navedeni objekt obstaja visoka ogroženost zaradi poplavne nevarnosti in s tem povezano visoko nevarnost porušitve ali znatnega poškodovanja objekta, katerega obnova ni mogoča ali ekonomsko smiselna in s čimer bi lahko nastale škodljive posledice za življenje in zdravje ljudi. Ugotovitev in utemeljitev, na katerem so se izkazali razlogi za nujno odstranitev objekta na podlagi visoke poplavne nevarnosti in s tem ogroženost življenja ali zdravja ljudi temelji na strokovnem mnenju SM-ROSSPR02S z dne 30. julija 2025. Glede na navedeno je odstranitev v javno korist.

Objekt na naslovu **Spodnja Rečica 43** se nahajaneposredno ob desni brežini reke Savinje pod lokalno cesto in je bil v neurju 4. avgusta 2023 poplavljen do višine 1.1 m. Na podlagi strokovnih izhodišč Direkcije Republike Slovenije za vode (dopis št. 35500-696/2024-5 z dne 3. aprila 2025) ter dodatne obrazložitve mnenja Direkcije Republike Slovenije za vode za objekta z naslovom Spodnja Rečica 43, Rečica ob Savinji in Spodnja Rečica 45 - popravek, Rečica ob Savinji (dopis št. 35500-696/2024-10, iz dne 11. 07. 2025) objekt ogroža erozija Savinje in zaradi vpliva visokih vod Savinje ni možno zagotoviti potrebne varnosti. Obstaja nevarnost porušitve objekta zaradi izpiranja temeljnih tal ob desni brežini Savinje. Na območju obravnavanega objekta poplavne varnosti Q100 + podnebne spremembe ni možno zagotoviti. Obnova na način, da bi bila objektu zagotovljena zaščita na 100-letni pojav ob upoštevanju primerne varnostne višine ter ob sočasni zagotovitvi odpornosti na podnebne spremembe, ni mogoča. Za navedeni objekt obstaja visoka ogroženost zaradi poplavne nevarnosti in s tem povezano visoko nevarnost porušitve ali znatnega poškodovanja objekta, katerega obnova ni mogoča ali ekonomsko smiselna in s čimer bi lahko nastale škodljive posledice za življenje in zdravje ljudi. Ugotovitev in utemeljitev, na katerem so se izkazali razlogi za nujno odstranitev objekta na podlagi visoke poplavne nevarnosti in s tem ogroženost življenja ali zdravja ljudi temelji na strokovnem mnenju SM-ROSSPR43S z dne 11. julija 2025. Glede na navedeno je odstranitev v javno korist.

Objekt na naslovu **Spodnja Rečica 45** se nahaja na zelo izpostavljenem območju poplavnih vod Savinje (najnižje glede na strugo Savinje), glede na lego v prostoru, je nižje od spodnjega roba mostu čez Savinjo (dolvodno) in je bil v neurju 4. avgusta 2023 poplavljen do višine 1.95 m. Posledično je ob poplavah močno izpostavljen toku reke Savinje. Na podlagi strokovnih izhodišč Direkcije Republike Slovenije za vode (dopis št. 35500-696/2024-5 z dne 3. aprila 2025) ter dodatne obrazložitve mnenja Direkcije Republike Slovenije za vode za objekta z naslovom Spodnja Rečica 43, Rečica ob Savinji in Spodnja Rečica 45 - popravek, Rečica ob Savinji (dopis št. 35500-696/2024-10, iz dne 11. 07. 2025) je bivanje v objektu zaradi kratkega reakcijskega časa, velikih hitrosti poplavnih voda in vzporednih procesov (prodonosnost, erozija) ogroženo. Glede na globino vode med zadnjo poplavo, način gradnje ter izpostavljenost ter lego v prostoru, objekt ne zagotavlja primerne odpornosti in posledično varnosti. Ker je teren na območju objekta nižji od spodnjega roba mostu čez Savinjo dolvodno, bo tudi v prihodnje območje poplavno ogroženo predvsem zaradi hidravličnega vpliva ožine in mostne konstrukcije. Na območju obravnavanega objekta poplavne varnosti Q100 + podnebne spremembe ni možno zagotoviti. Obnova na način, da bi bila objektu zagotovljena zaščita na 100-letni pojav ob upoštevanju primerne varnostne višine ter ob sočasni zagotovitvi odpornosti na podnebne spremembe, ni mogoča. Za navedeni objekt obstaja visoka ogroženost zaradi poplavne nevarnosti in s tem povezano visoko nevarnost porušitve ali znatnega poškodovanja objekta, katerega obnova ni mogoča ali ekonomsko smiselna in s čimer bi lahko nastale škodljive posledice za življenje in zdravje ljudi. Ugotovitev in utemeljitev, na katerem so se izkazali razlogi za nujno odstranitev objekta na podlagi visoke poplavne nevarnosti in s tem ogroženost življenja ali zdravja ljudi temelji na strokovnem mnenju SM-ROSSPR45S z dne 11. julija 2025. Glede na navedeno je odstranitev v javno korist.

Obravnavani objekt na naslovu **Lipa pri Frankolovem 12** je v neurju 4. avgusta 2023 bil poškodovan zaradi zemeljskega plazu, ki je močno poškodoval stanovanjski objekt. Na podlagi geološkega mnenja o plazovni nevarnosti lokacije na naslovu Lipa Pri Frankolovem v Občini Vojnik (dopis. št 31-2007570-25 z dne 30. 6. 2025) se je med ujmo pojavilo več odlomih robov ob in pod objektom, kar se kaže v močni poškodovanosti objekta, nagibanosti površja, vidni so številni odlomni zemljinski robovi ter izviri precejne vode. Stanovanjski objekt je nevaren za bivanje. Ugotovljeno je bilo, da je objekt na nevarnem območju, saj lahko ob močnem deževju pride do novih odlomnih robov in posledično do nove splazitve. Na podlagi predhodno že izvedenih geoloških raziskav je ocenjeno, da se globina do trdne podlage giblje med 8 in 11 m. Sanacija bi zahtevala izgradnjo podpornega ukrepa v obliki sidrane pilotne stene, dolžine okoli 100 m in drenažiranja hribine. Sanacija bi bila dolgotrajna in ekonomsko nesprejemljiva. Ponovna gradnja objekta ali popravilo obstoječega objekta na tem območju iz geološko geomehanskega vidika zato nista sprejemljivi. Za navedeni objekt obstaja visoka ogroženost zaradi plazovite nevarnosti in s tem povezano visoko nevarnost porušitve ali znatnega poškodovanja objekta, katerega obnova ni mogoča ali ekonomsko smiselna in s čimer bi lahko nastale škodljive posledice za življenje in zdravje ljudi. Ugotovitev in utemeljitev, na katerem so se izkazali razlogi za nujno odstranitev objekta na podlagi visoke poplavne nevarnosti in s tem ogroženost življenja ali zdravja ljudi temelji na strokovnem mnenju SM-VJNLPF12S z dne 14. avgust 2025. Glede na navedeno je odstranitev v javno korist.